દરગાહમાં આયોજિત આ મેળામાં દરરોજ હજારો લોકો ભેગા થાય છે. દરગાહના ખાદિમ(દેખરેખ રાખનાર) યુનુસ પઠાણ જણાવે છે કે, અહીં સેંકડો વર્ષોથી જન્માષ્ટમીની ઉજવણી કરવામાં આવે છે. અમે સાત પેઢીથી આ પરંપરાને આગળ વધારી રહ્યા છીએ. જાતિ અને ધર્મના અંતરને ભુલીને અહીં ઉત્સાહ અને ઉમંગ સાથે લોકો કૃષ્ણ જન્મોત્સવ ઉજવે છે. લોકો આખી રાત જાગરણ કરે છે અને નાચ-ગાન કરે છે. અનેક સાંસ્કૃતિક કાર્યક્રમોનું પણ આયોજન કરવામાં આવે છે.